als_Latn dik_Latn sag_Latn
Turqia nën terror, 13 të vdekur nga sulmi me bombë
Një tjetër sulm me bombë ka ndodhur mëngjesin e sotëm në qytetin turk Kayseri, si pasojë e të cilit kanë humbur jetën 13 persona dhe janë plagosur 48 të tjerë.
Bëhet me dije se shënjestër e sulmit ka qenë një autobus që transportonte ushtarë, i cili në momentin e shpërthimit ndodhej pranë një kampusi universitar.
Mediat vendase, duke iu referuar autoriteteve, thonë se shpërthimi ishte nga një autobombë, çka e klasifikon atë si një sulm të mirëfilltë terrorist.
Ende asnjë organizatë nuk e ka marrë përsipër sulmin, por paraprakisht mendohet se është kryer nga rebelët kurdë, siç ka ndodhur me një seri sulmesh të muajve të fundit që kanë lënë të vdekur qindra njerëz. /Blitz.al/
als_Latn als_Latn als_Latn als_Latn als_Latn